
ПРИВИЛИГИРОВАНИ
Епизод 2

„За честността”
Мъже:
Жени: 

Чарли
Меган

Марко
Роуз

Уил
Сейдж

+
Лоръл

Макс
Лили

Полицай
Делайла

Бърнард
+

Сервитьор
Фиона

Дебра

Сенатор
МЕГАН
Досега в „Привилигировани”. Платих си дълговете, Чарли. Носих кафе, снимах на ксерокса по цял ден. Време е да изкарам малко пари, за да си платя заемите от Йейл и да започна живота си. Искам да пиша за истинските хора. 
ДЕБРА
Това е таблоид. Щом искаш да пишеш за истински хора трябва да се движиш в хай-лайф средите. Една приятелка интервюира кандидати в имението си в Палм Бийч. Ако получиш работата, ще се срещаш с най-важните хора в света. 
ЛОРЪЛ
Меган Смит.

МЕГАН
Здравейте, госпожо Лимож. 

ЛОРЪЛ
Викай ми Лоръл. Дъщеря ми ме остави с две внучки, Роуз и Сейдж. Оценките им са лоши. 

МЕГАН
Искате да им стана учител? 

ЛОРЪЛ
Ще разполагаш със собствена стая и кола. Ще ти плащам по хиляда и петстотин седмично и ако ги приемат в „Дюк”, ще покрия всичките ти заеми от Йейл.  

МЕГАН
Дадено. 

МАРКО
Марко Джордани, личен готвач на госпожа Лимож и на ужасните й внучки. 

МЕГАН
Здрасти, аз съм Меган. Баба ви ме назначи за ваша учителка. 

СЕЙДЖ
Знаем коя си. Между другото, бълвочът ми изглежда по-добре от дрехите ти.

МЕГАН
Марко, виждал ли си…? Ти не си Марко. 

УИЛ
По какво позна? 

МЕГАН
Съжалявам, аз съм Меган Смит, новата учителка на Роуз и Сейдж. 

УИЛ
Уил Дейвис, дегустатор на омлети. 

МАРКО
О, значи се запозна със съседа. Уил често се отбива, за да опитва новите ми рецепти. 

УИЛ
Той е невероятен готвач. Най-добрият в Палм Бийч. 

МЕГАН
Какво става тук? 

СЕЙДЖ
Трябва ни подписа ти. Явно е забранено за младежи под осемнайсет. 

МЕГАН
Какво подписвам? 
СЕЙДЖ
Роуз забрави да го даде на Лоръл. Трябва ни някой над двайсет и една, който да отговаря за нас. 

МЕГАН
Не мисля, че е редно.

СЕЙДЖ
Какво правиш? 

МЕГАН
Сейдж, този бански е доста предизвикателен, не мислиш ли? Не искам да направите нещо, за което ще съжалявате. Роуз, не си длъжна да правиш всичко, което сестра ти ти казва, нали? 

РОУЗ
Не е така. 

МЕГАН
Добре. Какво искаш да правиш?

РОУЗ
Искам да вляза в „Дюк”. 
ЧАРЛИ
Здрасти, Меган. Слушай, тук е лудница. Ще ти звънна след работа, става ли? 

МЕГАН
Добре. Но ми направи една услуга, моля те. 
ЧАРЛИ
Казвай. 

МЕГАН
Ще ми вземеш ли поръчката?
ЧАРЛИ
Мили Боже! Какво правиш тук? 
МЕГАН
Официално… съм новата учителка на шестнайсетгодишните милиардерки Роуз и Сейдж Бейкър. 
ЧАРЛИ
Злите близначки Бейкър? Баща ти знае ли, че си тук? Постоянно го виждам, както и сестра ти. 

МЕГАН
Моля те, Чарли, не казвай на Лили. Не ми е до нея сега. 
МАРКО
Добре дошла на бала, Пепеляшке. Лоръл те покани, за да наглеждаш момичетата. Плъзгай се, скъпа, плавно. 
МЕГАН
Ти се плъзгай. На висок ток съм. 

МАРКО
Ако ще се спъваш, падни върху него. 

МЕГАН
Здрасти. 

УИЛ
Доста прилично. 

МЕГАН
Това комплимент ли е? 

УИЛ
Познаваш ли я? 

МЕГАН
Тя ми е сестра. 

ЛИЛИ
Извинете ни, мина доста време. Лили Смит. 

УИЛ
Уил Дейвис. Не ми каза, че имаш сестра. 

ЛИЛИ
Нищо чудно. За нея аз не съществувам. 

СЕЙДЖ
Знам какво се опитваш. Искаш отново да си играеш на голямата сестра и този път да бъдеш добрата. Проблемът е, че това място вече е заето. Аз се грижа за себе си и за Роуз. Ако има проблем, тя идва при мен. Стой настрана… или ще превърна живота ти в истински ад.  

ЛОРЪК
Ето те и теб. Ела, …елитът на Палм Бийч те очаква. 

ЛОРЪЛ
Нямах това предвид. Тревожи ме най-вече екстремизмът, сенаторе. Кандидатът ви често звучи така сякаш иска от нас да му вярваме повече отколкото на Бог. 

МЕГАН
А Бог не е републиканец. Нито демократ. Не мисля, че е Бог е партийно обвързан. Това водка ли е? 

ЛОРЪЛ
Казах ви, че си я бива, нали? Дръж я под око, Диди. Скоро може да я помолиш да напише следващата ти автобиография. 

СЕНАТОР
Имаш ли визитка, Меган? 

ЛОРЪЛ
Следващия път ще ти даде. Не се тревожи, сезонът едва започва. 

СЕНАТОР
И слава Богу. Започна да става доста скучно тук. 

МЕГАН
Лоръл, …нямам думи да ти благодаря за това, че ме запозна с всички тези хора. Не знам как помниш толкова имена. 

ЛОРЪЛ
Десет хиляди долара за плато, но все пак такива момичета някак си успяват да влязат. 

ЛИЛИ
Къде е клозетът? 

МЕГАН
Тоалетната е във фоайето, вляво. 

ЛИЛИ
Много яка огърлица. 

ЛОРЪЛ
Познаваш ли я? 

МЕГАН
Не. 

ЛОРЪЛ
Дано само внучките ми не станат такива. Затова толкова се радвам, че те открих, Меган.
МЕГАН
Е, …като стана дума за момичетата, ще отида… да ги видя. Да видя дали се хранят добре. V 
СЕЙДЖ
Кажи ако ти бъркам в окото. 

РОУЗ
Не ми пука, …вече нищо няма значение. 

МЕГАН
Здрасти. Какво има? 

СЕЙДЖ
Нищо, добре сме. 

МЕГАН
Плачеш ли, Роуз? 

СЕЙДЖ
Много ти благодаря. 

РОУЗ
Тя не е виновна, Сейдж. Не съм на себе си в момента. 

МЕГАН
Защо? Какво става? 

РОУЗ
Макс… дойде на партито с Фиона, това става. 

СЕЙДЖ
Фиона е вещица. 

МЕГАН
Дай ми това, благодаря. Добре, успокой се. Мислех, че си преодоляла Макс. 

РОУЗ
Бях, …но все пак още го харесвам. Мислех, че само се преструваме, …но той очевидно е решил друго, което не е честно, защото трябваше да ми го каже.   

МЕГАН
Добре, добре. Значи… ти още го харесваш, …той е дошъл с друга и ти си съсипана. 

РОУЗ
Така е. 

МЕГАН
Слушай, ето какво ще направиш. Говори с него. V
РОУЗ
Какво? 

МЕГАН
Да, иди при него и просто му кажи каквото каза на мен. Че още имаш чувства към него. 

СЕЙДЖ
Да не си луда? Нищо подобно няма да прави. Това е най-лошата идея. 

РОУЗ
Да, доста е тъпо. Не се обиждай. 

СЕЙДЖ
Слушай, …щом толкова го искаш, ще измислим план. 

МЕГАН
Не, не, само ще влошите нещата. Казваш „план”, Лавърн и Шърли се появяват, става весела суматоха и никой не печели. 

СЕЙДЖ
Не трябва ли да си със сестра си в момента? 

МЕГАН
Чуй ме, Роуз. Плановете се объркват. Честността е най-добрата политика в такива случаи, повярвай ми. 

РОУЗ
Мисля, че в този случай ще послушам Сейдж. Благодаря за съвета, надявам се твоите приятели Лавърн и Шърли да се сдобрят. V
ЧАРЛИ
Скариди на шиш? 

МЕГАН
Тя допуска грешка, Чарли. Дори не оценяват бомбите мъдрост, които пускам над тях. 

ЧАРЛИ
Може би защото ги наричаш „бомби мъдрост”. 

МЕГАН
Чарли, …помогни ми. 

ЧАРЛИ
Какво има? 

МЕГАН
Не тук. Ела навън. V
СЕЙДЖ
Добре. Аз съм Макс. Кажи „здрасти”. 
РОУЗ
Здрасти, Макс. 

СЕЙДЖ
Ужасно. 

РОУЗ
Защо да е ужасно? 

СЕЙДЖ
Защото звучиш тъжна и отчаяна. Кажи го… сякаш изобщо не ти пука дали е жив. 

РОУЗ
Значи трябва да го кажа все едно, че желая смъртта му? 

СЕЙДЖ
Не, …намери средата – искаш да е мъртъв, но ти пука дали е жив. И попий. 

РОУЗ
Какво? 

СЕЙДЖ
Попий си устните. Твърде много гланц. 

РОУЗ
О. Здрасти, Макс. 

СЕЙДЖ
Идеално! Просто идеално. V Какво? Какво има? 

РОУЗ
Току що разбрах нещо. Амо ако я обича? 

СЕЙДЖ
Фиона? Я стига, кой би могъл да я обича? 

РОУЗ
Не знам. Може да са влюбени, а аз да съм жалката в случая. 

СЕЙДЖ
Слушай, забранявам ти да говориш така. Ти си Роуз Бейкър. Ти си секси. Стегни се. Той доскоро имаше акне. Би трябвало да целува земята под краката ти, …повярвай ми. 

РОУЗ
Добре. Вярвам ти. 

СЕЙДЖ
Браво. Готова ли си? 

РОУЗ
Да. 

СЕЙДЖ
Да действаме. V
ЧАРЛИ
Тук е забранено за гости, така че казвай бързо. 

МЕГАН
Не съм истински гост. 

ЧАРЛИ
Така ли? Нима не си говори с Нанси Пелоси преди малко? 

МЕГАН
Лудост, нали? Лоръл ме представи на някои доста важни клечки. И дори не ме нарича учител. Нарича ме писател. С визитка. 

ЧАРЛИ
Изглежда страхотна. Радвам се за теб. 

МЕГАН
Благодаря. Това може да е моята нощ, Чарли. Затова искам да разкараш Лили. 

ЧАРЛИ
Моля? 

МЕГАН
Тя ще провали всичко. Знаеш я каква е. 

ЧАРЛИ
Да… и точно затова нямам намерение да заставам помежду ви. Щом искаш да си тръгне, кажи й го сама. 

МЕГАН
Да бе, все едно ще ме послуша. 

ЧАРЛИ
А защо мислиш, че ще послуша мен? Сякаш Лили винаги прави това, което й кажат. 
МЕГАН
Прав си. Не мога да повярвам, че Сейдж я е поканила. 

ЧАРЛИ
Аз пък мога, а дори не я познавам добре. 

МЕГАН
И тук си прав. V
СЕЙДЖ
Виж ти. Изглеждате зашеметяващо. 

ФИОНА
Така е. 

СЕЙДЖ
Абсолютно. За дребно момче като Макс е добре да се среща с по-едро момиче. По-естетическо е.
МАКС
Добре изглеждаш, Роуз. 

РОУЗ
Благодаря, и ти. 

СЕЙДЖ
Роуз винаги засиява, когато си намери ново гадже. 

ФИОНА
Имаш си ново гадже? 

СЕЙДЖ
Да не си глуха? Току що го казах. 

МАКС
Той… тук ли е? 

СЕЙДЖ
Идва насам. Виж, Брекин. Да идем да я видим. До скоро. V
МЕГАН
Това трева ли е? 

ЛИЛИ
Да. Имаш ли запалка? 

МЕГАН
Здрати, Уил. Горещо кюфте. Не ти, имам горещо кюфте в устата. 

УИЛ
Казах на сестра ти, че тук дрогата е забранена, но тя явно не обича правилата. 

ЛИЛИ
Но обичам други, много по-важни неща. 

МЕГАН
Прибери я, Лили. 

ЛИЛИ
Спокойно. На никой не му пука. Тези богаташчета се друсат с много по-качествена стока от джойнта ми за пет долара. Всъщност, какво имаш, Спорти? 

УИЛ
Вече ми измисли прякор. Е, не е като Горещо Кюфте… 

МЕГАН
Не ме излагай. 

ЛИЛИ
Къде отиваш? Срам те е от мен ли? 

МЕГАН
Не го прави. 

ЛИЛИ
Нищо не правя. Винаги си тръгваш и ме караш да се чувствам като парцал. Но вече нямаш власт над мен и няма да ти позволя да ми размътваш мозъка. 

МЕГАН
Какво? Чакай малко. Това да не си го научила в клиниката? 

УИЛ
Защо не отидете…? 

ЛИЛИ
Двамата с татко винаги сте срещу мен и ме карате да се чувствам като отрепка. 

МЕГАН
Може би защото се държиш като такава. 

ЛИЛИ
Не аз си тръгнах от къщи и не се върнах цели пет години. Сигурно си била доста заета, щом не се обади нито веднъж. 
МЕГАН
Звънях… 

ЛИЛИ
Никога. 

МЕГАН
Съжалявам, Лили. Бях заета. Но тази дума явно ти е съвсем чужда. 

ЛИЛИ
И аз работя. Но не се оставям работата да съсипе живота ми. 

МЕГАН
Да, да, не дай си боже нещо да попречи на забавленията ти.    

ЛИЛИ
Ето я и мъченицата Меган. Липсваше ми тази част. Винаги свършва по един и същ начин. Ти – светицата и аз – голямото разочарование. 
МЕГАН
Така излиза. 

ЛИЛИ
Майната ти! 

ЛОРЪЛ
Ще говоря направо. Не искам лъжци сред персонала ми. 
МЕГАН
Много съжалявам. 

ЛОРЪЛ
Не колкото мен. Имаме проблем с доверието. 

МЕГАН
Знам. Дори не знам защо ви излъгах. 

ЛОРЪЛ
Не е само това. Фактът, че дори не спомена, че имаш семейство във Флорида ми е адски подозрителен. Сякаш криеш нещо. 

МЕГАН
Ни най-малко. Не ги споменах, защото нямам абсолютно никаква връзка с тях. Все едно да ви кажа, че ми отичат краката. Така е, но трябва ли да го знаете? Не мисля.  

БЪРНАРД
Лоръл. 

ЛОРЪЛ
Бърнард. Търсих те. 

БЪРНАРД
И все пак аз трябваше да те намеря. Отново. Познаваш ли дъщеря ми, Делайла? 

ЛОРЪЛ
Разбира се. Изглеждаш прекрасно. 

ДЕЛАЙЛА
Благодаря. V
МЕГАН
Аз съм Меган Смит. Приятно ми е. 

БЪРНАРД
С какво се занимавате? 

ЛОРЪЛ
Тя е новата учителка. Бърнард е президент на компанията „Ципора”. Триста трийсет и два магазина по целия свят, всеки от които скоро ще предлага козметика на „Лимож”. 

БЪРНАРД
Сделката още не е готова. 

ЛОРЪЛ
На приземните етажи, скъпи. Е, Делайла, …вълнуваш ли се за последната си година? 

ДЕЛАЙЛА
О, да. 

МЕГАН
Сигурно си затрупана с молби до колежи. 

ДЕЛАЙЛА
Насочила съм се към Айви Лигата. 

МЕГАН
Сериозно? Аз завърших Йейл преди две години. 

ДЕЛАЙЛА
Така ли? 

МЕГАН
Всъщност, работих в приемната комисия. Мога да ти помогна с есето. Знам някои трикове. 

ДЕЛАЙЛА
Би било страхотно. Благодаря. V
СЕЙДЖ
Добре. Върви там, разплачи се и ще ти го доведа след пет минутки. 

РОУЗ
Не мога да плача насила. Чакай. Така ще стане. 

СЕЙДЖ
Нали? V
ЛИЛИ
Пази роклята. Утре трябва да я върна. 

ЧАРЛИ
Какво правиш тук, Лили? Лили? Ехо? 

ЛИЛИ
Какво? 

ЧАРЛИ
Най-добре си тръгвай. 

ЛИЛИ
Ти си този, който ме доведе тук. О, …искаш да кажеш – от партито? 

ЧАРЛИ
Направи достатъчно бели за една вечер. 

ЛИЛИ
Мислиш, че аз предизвиках свадата? 

ЧАРЛИ
Не знам, но се случи, а не трябваше. Сестра ти е заложила много тук, а ти не. 

ЛИЛИ
Меган ли те накара? 

ЧАРЛИ
Не. Но вие двете…

ЛИЛИ
Недей. Защо не ме и напсуваш? Винаги си на нейна страна. Невероятно. 

ЧАРЛИ
Моля те за услуга. Направи го заради мен. 

ЛИЛИ
И защо? 

ЧАРЛИ
Защото и аз съм ти правил услуги. 

ЛИЛИ
Хубаво. И без това се отегчих. 

ЧАРЛИ
Не бива да идваш тук. 

СЕЙДЖ
Баба ми току що купи маса за петдесет бона, ще ходя където си искам. Слушай. Приятелката ти плаче на терасата и искам да се погрижиш. Отразява се зле на семейството ми.   
ЧАРЛИ
Меган плаче? 

СЕЙДЖ
Не видя ли каква сапунка разигра преди малко? Беше унизително за всички ни. Момичето преживява душевен срив. 

ЧАРЛИ
Трогнат съм от загрижеността ти. 

СЕЙДЖ
Не съм й приятелка и не съм загрижена. Но ти си, нали? 
СЕРВИТЬОР
Хей, печените скариди свършват. 

ЧАРЛИ
Излизам в почивка. V 

СЕЙДЖ
Едно е да си лъжкиня, но ти си и лицемерка. Добре е да го знам. 

МЕГАН
Не знам какво намекваш, но…

СЕЙДЖ
Излъга Лоръл за Лили, а имаше наглостта да кажеш на Роуз, че честността е най-добрата политика? 

МЕГАН
Виж, аз не…

СЕЙДЖ
Спести си го за някой друг. V
ЧАРЛИ
Извинявай, не искам да досаждам, но търся приятелката си. 

РОУЗ
Меган? О, тя е добре. Отиде да си вземе още малко торта. 

ЧАРЛИ
Ясно. Добре ли си? 

РОУЗ
Всъщност, не. Не мога да вляза, защото бившето ми гадже е вътре с новата си приятелка. Така че просто си стоя тук и замръзвам. 

ЧАРЛИ
Заповядай. V
РОУЗ
Благодаря. Много си мил. 

ЧАРЛИ
Така поне ми казват. Виж, …сигурен съм, че всичко ще се оправи. 

РОУЗ
Откъде знаеш? 

ЧАРЛИ
Не знам. Но… силата ми не е в даването на съвети на ученички. Но ме бива в боулинга. Дори не ми трябват буфери. V 
СЕЙДЖ
Явно имат интимен момент. Ще се видите после. V
МАРКО
Как е, мис Драма? Скоро да си лисвала коктейл върху някого? 

МЕГАН
Видял си ме, а? 

МАРКО
Скъпа, всички видяха свадата ви с Дейзи Мей. Вече сигурно е в Ю Тюб. 

МЕГАН
Признавам, не беше най-силният ми момент. Но вече всичко е под контрол. Момичетата преживяват една тинейджърска драма, но ще се оправят, междувременно Лили изчезна и мисля, че Лоръл ми прости. 

МАРКО
Как успя? 

МЕГАН
Поканих дъщерята на един важен тип утре да й помогна с кандидатстудентското й есе. Ще можеш ли… да приготвиш няколко от онези вкусни кифлички? Ще спечелим и двамата. 

МАРКО
Имам достатъчно кифлички за приготвяне. За теб, Роуз и Сейдж. Помоли ме да доставя храна за ума докато им помагаш с книгите, помниш ли? 

МЕГАН
По дяволите. Знаеш ли, няма проблем. Ще се оправя. Аз съм мултифункционална. 

МАРКО
Тогава защо не поемеш и тази функция? Изпроси си го. V
МЕГАН
Здрасти. 

УИЛ
Здравей, …как си? 

МЕГАН
Добре. Онова бе просто… 

УИЛ
Доста сериозен конфликт между сестри, които не са се виждали от пет години. 

МЕГАН
Да. Реших, че моментът е идеален за една хубава свада. 

УИЛ
Семейните отношения са трудни. И при мен е така, повярвай ми. 

МЕГАН
Тогава защо не се сбиете с чичо си? Да си поема въздух. 

УИЛ
С удоволствие бих ти помогнал, но сестра ти ме помоли да я закарам. 

МЕГАН
Сериозно? Трябва ли…? Не си длъжен. 

УИЛ
Ти ли ще я закараш? 

МЕГАН
Не, не. Тоест, бих я закарала, но не мога. Имам ангажименти тук. 

УИЛ
Ясно. Тя е… доста пияна. Не бива да шофира. 

МЕГАН
Не, не. Бас държа, че такситата са доста скъпи. 

УИЛ
Да. 

МЕГАН
Да. Добре. Много мило от твоя страна, Уил. Е, може и да се видим пак. 

УИЛ
Ние сме съседи. Със сигурност ще се видим пак. Лека. 

МЕГАН
Лека. V Е, следващия път няма да изглеждам толкова секси, но както и да е. Проклятие.   
МЕГАН
Ставайте, момичета. Десет часа е, а ни чака голям ден. Искам есетата ви за Гетсби до два часа, а вечерта започваме голямото писане. Ще се върна след час да видя как напредвате. Ако се затрудните, просто ме извикайте, става ли? Чудесно. 

СЕЙДЖ
Сякаш гледам Мери Попинс на амфети. V
ЛОРЪЛ
Виж кой ни е дошъл на гости. 

ДЕЛАЙЛА
Не искам да те безпокоя. Знам, че винаги подранявам. 

МЕГАН
Не, не, не ме притесняваш. Извадих някои от любимите ми есета, а Марко ни е приготвил храна на двора. Реших, че това ще е добро начало на дискусията ни. 

ЛОРЪЛ
Радвам се да видя, че владееш нещата, Меган. 

МЕГАН
Обичам да съм отгоре. На нещата. В работата. Ще започваме ли? V
ЛОРЪЛ
Ще вдигнеш ли? 

МЕГАН
Не. Ще ми звъни докато вдигна, така че нямам избор. Секунда само. Съжалявам. 

ЛОРЪЛ
Чаша кафе? 

МЕГАН
Знам, че искаш да поговорим за станалото, но в момента съм заета, Лили. 

ЛИЛИ
Нищо подобно. Да ми крещиш е нещо съвсем обичайно доколкото си спомням. Трябва ми номера на съседа ти, Уил. Имаш ли го? 
МЕГАН
Защо? Не си ли с него? 

ЛИЛИ
Обожавам как си мислиш, че преспивам с мъжете още на първата среща. 

МЕГАН
Не го мисля. Но ти избягваш въпроса ми. 

ЛИЛИ
Имаш ли му номера или не? Искам да му благодаря, че ме закара снощи. Нищо друго, не че ти влиза в работата. 

МЕГАН
Нямам му номера, а и в момента съм заета. 

ЛИЛИ
Секси е, нали? Не си спомням всичко, но той бе страшно секси. 

МЕГАН
Затварям. V
ЛОРЪЛ
Наред ли е всичко? 

МЕГАН
Да, извинете. Няма да се повтори. 

ЛОРЪЛ
Добре. Е, оставям ви, момичета.

МЕГАН
Имаме проблем с доверието. 

ДЕЛАЙЛА
Разбирам. 

МЕГАН
Кифличка? V
РОУЗ
Макс не се обади. 

СЕЙДЖ
Рано е. Трябва време планът да проработи. 
РОУЗ
Не знам. Може би трябваше да послушам Меган. 

СЕЙДЖ
И защо да го правиш? Тя е лъжкиня и лицемерка. Да не говорим колко лоша сестра е. 

РОУЗ
Права си. Но е много умна. 

СЕЙДЖ
Не и в живота. Тя е само учителка. Дори си няма гадже. V Чуй ме, Роуз. Меган е фермерско момиче. И идея си няма колко напрегнат може да бъде животът ни. Представи си какво щеше да стане, ако я бе послушала и бе казала на Макс, че още го харесваш. Щеше да каже на цялото училище и да те унизи напълно. 

РОУЗ
Да. Права си. Но защо не звъни? 

СЕЙДЖ
Ще звънне. Това бе само първата фаза на плана. Остава да свършим и втората. 

РОУЗ
Така ли? 

СЕЙДЖ
Обличай се. Тръгваме. 

РОУЗ
Не съм написала нищо. А и шофьорът днес не е на работа. 

СЕЙДЖ
Не ни трябва шофьор. Аз ще карам. 

РОУЗ
Но, Сейдж, ти нямаш книжка. 

СЕЙДЖ
Е, и? Това не значи, че не мога да карам. 

РОУЗ
Не знам. Меган много ще се ядоса. 

СЕЙДЖ
Искаш ли да си с Макс или не? V
МЕГАН
Не мога да намеря содата, …но съм сигурна, че имаме. Просто не знам къде е. 

ДЕЛАЙЛА
Няма нищо. 

МЕГАН
Разбира се. Поиска едно нещо и точно него го няма. 

УИЛ
В кухнята долу. 

МЕГАН
Здравей. 

УИЛ
Здрасти. 

МЕГАН
Просто търсих…

УИЛ
Сода? Долу има. 

МЕГАН
О. Дори не съм слизала там още. 

УИЛ
Вълнуващо е. Искаш ли да те разведа? 

МЕГАН
Не мога. В момента съм заета. Работя с едно момиче. Е, забавлявахте ли се снощи с Лили? 

УИЛ
Как така? 

МЕГАН
Ами, в колата, по пътя. Нали ти я закара? 

УИЛ
Да, оставих пред вратата й. Всичко беше културно. 
МЕГАН
Да, знам. Предположих. 

ЛОРЪЛ
Какво става тук? 

УИЛ
Здравей, Лоръл. 

ЛОРЪЛ
Уилиам, баща ти защо не дойде снощи? 

УИЛ
Още е в Рим. 

ЛОРЪЛ
Винаги е бил декадент. 

МЕГАН
Търсих една сода за Делайла. 

ЛОРЪЛ
В кухнята долу. 

МЕГАН
Да, Уил ми каза. 

ЛОРЪЛ
Тогава защо още си горе? Колко мислиш да я караш да чака? 

УИЛ
Вината е моя. Просто питах Меган…

МЕГАН
Не, не е негова. Моя е. Съжалявам. Знам, мислиш си, че не разбирам, но не е така.
ЛОРЪЛ
Ако беше така, …нямаше да флиртуваш със съседа в кухнята. Идеята да помогнеш да Делайла бе твоя, Меган. Щом си поела още една отговорност, …очаквам от теб да си на същото високо ниво както с внучките ми. Ако не можеш, …не се захващай. 

ЧАРЛИ
О, не. 
РОУЗ
Здрасти, Чарли. 
ЧАРЛИ
Здравейте, какво правите тук? 

РОУЗ
Каза ми, че тук сервирате най-хубавата мидена супа и решихме да я опитаме. 

ЧАРЛИ
Меган с вас ли е? 

РОУЗ
Не, не. Дойдохме с колата й. 

ЧАРЛИ
А какво мисли тя за това? 

СЕЙДЖ
Всъщност, колата е на баба ни. Просто я взехме назаем. Въпросът е защо всички тук ядат голи до кръста? Това не е ли нарушение на здравния код? 

ЧАРЛИ
Това е плажен ресторант. Всички сме неофициални. 

СЕЙДЖ
Щом казваш. 

РОУЗ
Все едно. Не дойдохме чак дотук само за супата. Исках да ти благодаря, че бе толкова мил с мен снощи. 

ЧАРЛИ
За нищо… 
СЕЙДЖ
Готово. 

ЧАРЛИ
Какво правите? 

СЕЙДЖ
Просто исках да уловя този миг. 

РОУЗ
Слушай, имаме страхотен план… 

СЕЙДЖ
Няма нужда да знае. 
ЧАРЛИ
Да, и не искам да знам. Благодаря, че се отбихте. 

РОУЗ
Чао. 

СЕЙДЖ
Добре. Изпратих снимката на всички, така че и втората фаза приключи. 

РОУЗ
Страхотно. Сякаш сме в някой… шпионски филм, а Чарли е Мат Деймън. 

СЕЙДЖ
Да го отпразнуваме с шопинг в „Шанел”. V
МЕГАН
Добре, харесва ми с изключение на многото запетаи. 

ДЕЛАЙЛА
Може ли един въпрос? 

МЕГАН
Разбира се. 

ДЕЛАЙЛА
Но не искам да ти прозвучи обидно, става ли? 

МЕГАН
Добре. Обещавам да не се обиждам, колкото и обидно да е. 
ДЕЛАЙЛА
Просто ми изглеждаш доста умна. 

МЕГАН
Дотук идеално. 

ДЕЛАЙЛА
И очевидно си завършила Йейл с отличие. Но съм любопитна как…

МЕГАН
…попаднах тук? 

ДЕЛАЙЛА
Да. 

МЕГАН
Добър въпрос. Ще излъжа, ако ти кажа, че съм искала да се занимавам с това. Безкрайно далеч е от представите ми. Но… след дипломирането разбираш, че в живота не винаги става така както си планирал. 

ДЕЛАЙЛА
Това едва ли е новина. 

МЕГАН
Да. Баща ти е президент на „Ципора”, нали така? 

ДЕЛАЙЛА
Да. 

МЕГАН
Е, баща ми не е. Тази работа е страхотен шанс за мен. Имах голям късмет с нея. Само ако знаеш къде бях преди да дойда тук… 

ДЕЛАЙЛА
В един таблоид. Проучих те. 

МЕГАН
Браво. По цял ден редактирах статии за целулита на звездите… след като прекарах четири години в Йейл, обсъждайки Кийтс със студентите. Бях започнала да мисля, че истинският свят не е толкова интересен. Но после дойдох тук и се срещнах с Лоръл. Тя знае всичко… за изкуството, бизнеса, политиката…

ДЕЛАЙЛА
Баща ми казва, че е мъжемелачка. 

МЕГАН
Да. Често използват тази думичка за жените с власт, …а те не са чак толкова много. Така че за мен шансът да работя за жена, която знае как да разбие стъкления покрив преди някой дори да е разбрал, че има такъв, е… вдъхновяващо. Нямам думи – тези момичета са толкова мързеливи, че ми звънят от стаята си. Извини ме. Роуз? Искаш да дойда да проверя работата ти ли? 

РОУЗ
Всъщност, не сме в стаята си. Мисля, че ще ни арестуват. 

СЕЙДЖ
Как можех да го видя?...

МЕГАН
Какво? Съжалявам, …трябва да приключим за днес. 
МЕГАН
Трябваше да са в стаята си и да си пишат есетата. 

МАРКО
А аз трябваше да имам свободен следобед. Такъв е животът. 

МЕГАН
Те са на шестнайсет, нали? Защо нямат шофьорски книжки? 

МАРКО
Защото си имат шофьори. 

МЕГАН
Но защо са взели точно моята кола при толкова други?  
МАРКО
Защото Сейдж те мрази. 

МЕГАН
Имаш отговор на всичко, нали? V Няма ли да дойдеш? 

МАРКО
Да бе. Обожавам ненужните сблъсъци с пазителите на реда. Оправяй се, Систър Следж. 

МЕГАН
Добър ден, полицай. Пристигнах. 

ПОЛИЦАЙ
Настойничката ви? 

МЕГАН
И учителка. Аз отговарям за случилото се. Какво стана? 

СЕЙДЖ
Излизах от паркинга и…

ПОЛИЦАЙ
Без книжка. 

СЕЙДЖ
Господи, не може ли да приключим вече с тази книжка? 

ПОЛИЦАЙ
Разбира се. Да минем към подкупа, който ми предложихте. 

РОУЗ
Момент, това е ужасно недоразумение. 

МЕГАН
Не ми казвайте, че сте се опитали да подкупите полицай. 

РОУЗ
Нищо подобно. Сейдж просто му предложи неколкостотин долара, защото знае, че не му плащат достатъчно. Но той го прие погрешно. 

МЕГАН
Много съжалявам за всичко, полицай. Те трябваше да учат в стаята си, а вместо това са се измъкнали без да знам…

РОУЗ
Аз съм виновна. Скарах се с приятеля ми. С бившия ми приятел. Той скъса с мен. Сестра ми просто искаше да задействаме втората фаза от плана ни… 

МЕГАН
Роуз! 

РОУЗ
Но за тази цел трябваше да отидем чак до „Краб Шак”, защото той работи там…

ПОЛИЦАЙ
Приятелят ти? 

РОУЗ
Не, …момчето, което използвахме, за да го накараме да ревнува. Приятелят й. 

МЕГАН
Приятелят ми? За Чарли ли говориш? 

ПОЛИЦАЙ
Значи и вие сте част от плана? 

МЕГАН
Не, разбира се! Отхвърлих го от самото начало. Защото плановете често водят до арести на паркинги. 

СЕЙДЖ
Нали беше до весела суматоха?  
РОУЗ
Аз съм виновна. Не знаех, че едно момче може така да ме разстрои. Съжалявам, че въвлякох всички ви в това. 

ПОЛИЦАЙ
Един съвет – стой далеч от лошите момчета. Те разбиват закона и сърцето ти. 

МЕГАН
Отличен съвет, полицай. Все пак… ако мога да направя нещо… 

ПОЛИЦАЙ
Разбира се. Предупреждение за момичетата… и глоба за вас. Приятен ден, дами. 

СЕЙДЖ
Браво, Роузи. 

МЕГАН
Едновременно съм впечатлена и ужасена. Марко ви чака в колата. Ще се видим в къщата. Ключовете. 

РОУЗ
Няма ли да ни помогнеш с есетата? 

МЕГАН
Ще стигнем и до тях, не се тревожи. Първо трябва да проведа един разговор. V Дължа ти поне седемнайсет извинения. 

ЧАРЛИ
Чудесно. Да чуем първото. 

МЕГАН
Съжалявам за момичетата. Не мога да повярвам, че те въвлякоха в идиотския си план. 

ЧАРЛИ
Не си виновна. 

МЕГАН
Напротив. Ако не бях аз, нямаше да те познават и нямаше да дойдат да те тормозят. Тормозиха ли те? 

ЧАРЛИ
Да. Това бе забавната част. Те са просто две отегчени тинейджърки. Голяма работа. 

МЕГАН
А и снощи с Лили. Не трябваше да те поставям под кръстосания огън. 

ЧАРЛИ
Няма проблем. 

МЕГАН
Тя ми се обади. Поиска ми телефона на Уил, естествено. 

ЧАРЛИ
Защо ще те разпитва за Уил. Та ти едва го познаваш. 

МЕГАН
Именно. Сигурно си мисли, че го харесвам и иска да ме подразни. 

ЧАРЛИ
А така ли е? 

МЕГАН
Не знам. Не го познавам. Все едно. Сигурно вече съжаляваш, че се върнах, с цялата тази драма. 

ЧАРЛИ
Нито за миг. V
НАДПИС
ЕЛА В КАБИНЕТА МИ

МЕГАН
От Лоръл е. Невероятно. Бас държа, че Сейдж й е казала всичко. Не мога да си поема дъх…

ЧАРЛИ
Спокойно. Вината не е твоя. Няма за какво да ти се сърди. 

МЕГАН
Не разбираш. Тя не ми вярва и не мога да я виня, защото я излъгах право в очите. 

ЧАРЛИ
Това не бе най-доброто ти решение. 

МЕГАН
Стана бързо. Просто не исках да си помисли, че съм като Лили и изведнъж – бам! Изпаднах в немилост. Една необмислена лъжа и всичко се обърна. 

ЧАРЛИ
Не си като сестра си. 

МЕГАН
Но тя не го знае. Дори не знам как получих тази работа, но след като видях колко е страхотна, не искам да я изгубя. 

ЧАРЛИ
Тогава недей. Иди при Лоръл и й разкажи всичко. Ако е толкова умна, колкото казваш, ще разбере, че е извадила късмет с теб. 

МЕГАН
Но тя не знае. 

ЧАРЛИ
Какво?

МЕГАН
Тя не знае нищо за мен. Там е проблемът. Чарли, …ти си гений. 

МЕГАН
Извикахте ме. 

ЛОРЪЛ
Бащата на Делайла се обади. Очевидно е прекарала страхотно с теб този следобед. Браво. 

МЕГАН
О. Само това ли е? 

ЛОРЪЛ
Нещо друго ли очакваше? 

МЕГАН
Не. Всъщност, да.  

ЛОРЪЛ
Какво има? 

МЕГАН
Докато бях с Делайла, …момичетата са се измъкнали от стаята си, взели колата ми, …блъснали я и подкупили един полицай, който едва не ги арестува. 

ЛОРЪЛ
Какво?!

МЕГАН
Всичко е наред. Погрижих се. Просто исках да ви го кажа лично, защото за мен е важно да ми вярвате. 

ЛОРЪЛ
И мислиш, че тази проява ще ти спечели точки? Че прямотата ти ще ме накара да пренебрегна пропуските ти? 

МЕГАН
Може би. 

ЛОРЪЛ
Не е достатъчно, Меган. Доверието се печели. 

МЕГАН
Напълно съм съгласна. Просто… нямах възможност да ви разкажа. Нито дори на опитам. 

ЛОРЪЛ
Бившата ти работодателка ми е приятелка. Вярвам на думата й. 

МЕГАН
Да, но това анулира всякакви проучвания. Никога не ме попитахте нищо за мен. Може би затова и не споменах семейството ми. 

ЛОРЪЛ
Значи аз съм виновна?

МЕГАН
Не, просто… дори да ме бяхте попитала, …сигурно нямаше да го спомена, защото това ми е болно място, …а не искам да ме мислят за меланхоличка.

ЛОРЪЛ
Не ми приличаш на такава. 

МЕГАН
И не съм. Аз съм много позитивен човек. Произходът ми няма нищо общо с това, което съм днес. 

ЛОРЪЛ
Точно тук грешиш. Произходът е всичко. Силна си заради несгодите, които си понесла. Някои хора се обезсърчават, но ти не. Вдъхновяващо е. 

МЕГАН
Мислите ме за вдъхновяваща? 

ЛОРЪЛ
Поне историята ти. Още не те познавам. 

МЕГАН
Добре. Да го направим както трябва. Питайте ме… каквото искате. Ако нямам шансът да спечеля тази работа, винаги ще се чудите дали сте направила верния избор. 

ЛОРЪЛ
Разбираш ли, че поемаш голям риск? Ами ако те интервюирам… и не ми хареса онова, което чуя?
МЕГАН
Не ме наемайте. Предпочитам така отколкото да ме уволните по-късно. 

ЛОРЪЛ
Добре. Да започваме тогава. 

МЕГАН
Здравейте, …аз съм Меган Смит. Тук съм за учителското място. Израстнах във Форт Лодърдейл. Семейството ми живее на двайсет минути оттук, но… не се разбираме особено… V
РОУЗ
Макс. 

МАКС
Здрасти, Роуз. 

РОУЗ
Здравей. 

МАКС
Слушай, …не мисля, че с Фиона ще се получи, просто… не си падам по нея. И след като те видях снощи колко си зашеметяваща, си помислих… дали да не опитаме още веднъж. 

РОУЗ
Сериозно? 

МАКС
Да. А и не ми харесва да те виждам с оня старец. Гадост. Е, …съгласна? 

РОУЗ
Абсолютно. 

МАКС
Супер. Радвам се. V 

СЕЙДЖ
За малко да си счупя главата
МАРКО
Сигурен съм, че ще имаш и други възможности. 

МЕГАН
Познайте какво! Получих работата. 

СЕЙДЖ
Каква работа? 

МЕГАН
Тази работа. Страхотно, нали? 

РОУЗ
Гениална си, благодаря ти. 

МЕГАН
Каква е тази врява? Врява ли казах? На осемдесет ли съм? 

РОУЗ
Планът на Сейдж проработи. Макс дойде и ми каза, че иска да се съберем. Удивително, нали? Е, не каза, че ще бъдем гаджета, но то се подразбира. 

МЕГАН
Искаш да станеш гадже на Макс? 

СЕЙДЖ
Не, врещи така, защото го мрази. Естествено, че иска да му стане гадже. 

РОУЗ
Отивам да се обадя на Брекин и Джордана. Направо ще откачат. Сериозно, ти си най-добрата сестра на света. Благодаря ти. Обичам те. V
МЕГАН
Нали не харесваше Макс? Да или не? 

СЕЙДЖ
Няма значение, Роуз го харесва. Щастлива е и аз й помогнах. Просто те е яд, че не послуша теб, а мен. 

МЕГАН
Не става въпрос кого слуша, Роуз, а за нейното добро. Имам чувството, че Макс ще я нарани. И мисля, че го знаеш. 

СЕЙДЖ
Изгубих апетит. V
МАРКО
Не ръчкай лъва. V
МЕГАН
Сейдж. Нека се изясним. Предпочиташ сестра ти да се среща с някой, който дори не харесваш вместо да се вслуша в съвета ми? 

СЕЙДЖ
Колко си самовлюбена. Няма да се омъжва за него. Ако я нарани, ще го убия, не се тревожи. За разлика от Лили, Роуз има сестра, която я обича. 

МЕГАН
Не знаеш нищичко за семейството ми, Сейдж. 

СЕЙДЖ
Бих казала, че снощи научих доста. Да не мислиш, че можеш да ми четеш лекции какво е да си добра сестра? Бих скочила пред автобуса, за да спася Роуз, …а ти ще бутнеш Лили под него само за забавление. Как й говореше само… Беше ужасно. Всички съчувстваха на един човек, …но не на теб. VVV
МЕГАН
Урока започва след десет минути. Донесете си есетата. VV Здравей, Лили, аз съм. Ужасно съжалявам за случилото се онази вечер. Чудех се… дали искаш да пийнем по кафе някой път, …нали вече съм тук. Е, …до скоро. Чао. VV Кучка такава!

